Greenery: Αυτό είναι το χρώμα του 2017 | ΑΦΙΕΡΩΜΑΤΑ | must ONLINE
Tags: greenery, pantone, deco ‘Moordenaar’ bring self lyk vir polisie | Maroela Media
‘Moordenaar’ bring self lyk vir polisie
ŉ Man het Sondagoggend in Rustenburg, Noordwes, na bewering sy vriendin met ŉ mes doodgesteek voordat hy met haar liggaam in sy motor na ŉ polisiestasie gery het om die moord aan te meld.
Brig. Sabata Mokgwabone, woordvoerder van die polisie, het gesê die 38-jarige man het in die vroeë oggendure by die Rustenburg-polisiestasie opgedaag en aan die beamptes aan diens gesê hy wil homself oorgee vir die moord op sy 25-jarige vriendin.
“Die man het die beamptes na sy voertuig geneem wat op die polisiestasie se perseel gestaan het. In die voertuig het ŉ vrou gelê met ŉ steekwond aan haar rug,” het Mokgwabone gesê. “Die nooddienste is ontbied en hulle het die vrou dood verklaar.”
Volgens Mokgwabone het die man gesê hy en sy vriendin het in ŉ taverne in die Lethabong-nedersetting gekuier toe hulle in ŉ stryery betrokke geraak het. Dit het daartoe gelei dat hy haar glo met ŉ mes gesteek het. Die man het gesê hy het self sy vriendin se liggaam in die motor gelaai om na die polisiestasie te bring.
Die man sal Dinsdag in die Tlhabane-landdroshof verskyn op aanklag van moord.
[Video] Ouers haal ‘boelie’ uit skool ná skokvideo
Vrou met talle haelgeweerpatrone betrap
Brandewyn het nie brieke nie, ook nie ontsag vir ‘n lewe nie.
Dat hy homself gaan aanmeld het behoort op geen manier as versagtend gehanteer word nie.
En dit maak nou van hom n eerlike man ?????? Geweld is nie n oplossing nie !!!!!! Dit wat hy gedoen het is moord!!!
Riki · 2 jaar gelede
Ek het mooi gaan lees en sien nie dat die man eerlik genoem word of dat daar versagtende omstandighede gaan wees nie.
Perd · 2 jaar gelede
In hierdie land kry alle moordenaars automaties versagtende omstandighede.
vonnie · 2 jaar gelede
ek kan regtig nie verstaan hoekom daar altyd aanhalings tekens gebruik moet word nie? as die ou dit gedoen het dan het hy dit mos “gedoen” . genade, selfs “verkrag” , dis deesdae so maklik om iets net in ” __” te sit en dit maak als net beter, sagter!!